Cigaretový papier: Primerané množstvo vzorky sa uloží na cigaretový papier a papier so vzorkou sa zvinie do valcového tvaru.

Možnosť fajčenia tabakovej vzorky sa posudzuje niekoľkými spôsobmi: zvinutím do cigaretového papiera na prípravu ‚vlastnoručne zhotovenej‘ cigarety a naplnením cigaretovej dutinky alebo naplnením tabaku do fajky. Fajka a pripravené cigarety sa zapália a vyfajčia. Zapálenie a fajčenie sa vyhodnotia.

PRÍLOHA B

METÓDA STANOVENIA VEĽKOSTI ČASTÍC SITOVANÍM VZORKY

S cieľom rozlíšiť tabakové výrobky položky 2403 a nespracovaný tabak položky 2401 sa vykoná skúška fajčením. Sitová skúška sa vykoná len v prípade, ak nie je možné vzorku fajčiť bez jej ďalšieho (priemyselného) spracovania.

Princíp metódy

Metóda je založená na určení hmotnostného podielu vzorky, zachyteného na sitách s rôznymi veľkosťami ôk, na rozlíšenie výrobkov zatriedených do podpoložky 2401 20 a výrobkov zatriedených do podpoložky 2401 30.

Ak je 50 % hmotnosti častíc alebo viac zo vzorky väčších ako 3,15 mm (porov. metóda CORESTA č. 16), vzorku tvorí tabak, ktorý je čiastočne alebo úplne odžilovaný/strips (podpoložka 2401 20).

Ak je viac ako 50 % hmotnosti častíc menších ako 3,15 mm (vo všetkých troch rozmeroch), vzorku tvorí tabakový zvyšok (podpoložka 2401 30).

Použiteľnosť

Výsledky môžu byť ovplyvnené fyzikálno-chemickými vlastnosťami vzorky a niekoľkými ďalšími faktormi:

— špecifickou hmotnosťou a veľkosťou vzorky – ovplyvňujú čas sitovania a sú dôležité na stanovenie optimálnej návažky skúšobnej vzorky;

— krehkosťou vzorky – ovplyvňuje lámavosť vzorky počas prípravy a sitovania;

— elektrostatickými a magnetickými vlastnosťami – náchylnosť vzorky rozpadávať sa alebo vytvárať zhluky;

— hygroskopickosťou vzorky – ovplyvňuje hmotnosť a veľkosť častíc vzorky.

Zariadenie

Komora na kondiciovanie s funkciou nastavenia teploty a vlhkosti na kondicionovanie vzorky [teplota (22 ± 1 °C) a vlhkosť (60 ± 3 %)].

Analytické váhy – presnosť min. 0,01 g.

Súprava kruhových sít so špecifikáciami podľa normy ISO 3310-1 (kovová tkanina – oká so štvorcovým otvorom), priemer sita 200 mm, výška sita 50 mm a nasledovná veľkosť ôk 0,4 mm, 3,15 mm a 6,3 mm.

Ultrazvukový kúpeľ na čistenie sít.

Vibračný sitový separátor schopný vytvárať vibrácie s frekvenciou 50 Hz a amplitúdou 3 mm.

Dno a veko súpravy sít.

Kefa na odstraňovanie častíc vzorky zo sít.

Príprava vzorky

Vzorka sa dôkladne premieša a v prípade potreby sa kvartovaním rozdelí na menšie vzorky a rozdelí sa na dve skúšobné dávky.

Vzorka sa odváži (od 50 g do 150 g) a potom kondicionuje pri teplote 22 ± 1 °C a vlhkosti 60 ± 3 % aspoň 48 hodín.

Po tomto sa musí so vzorkou pracovať v kontrolovanom prostredí s teplotou 22 ± 1 °C a vlhkosťou 60 ± 5 %. Nameraná teplota a vlhkosť prostredia sa zaznamená do skúšobného protokolu. Ak je atmosférický tlak mimo rozsahu od 86 kPa do 106 kPa, takisto by sa mal odmerať a zaznamenať do skúšobného protokolu.

Metóda

Sitá by mali byť čisté a nepoškodené. Každé sito sa presne odváži (0,01 g). Sitá sa skladajú zdola nahor: od dna (zásobník na zachytávanie prachu), sita s najmenšou veľkosťou ôk, ďalších sít so zväčšujúcou sa veľkosťou ôk až po veko.

Nakondicionovaná vzorka sa odváži s absolútnou presnosťou 0,01 g a rovnomerne rozloží na horné sito, ktoré sa potom uzatvorí vekom.

Súprava sít sa umiestni do vibračného sitového separátora a vystaví vibráciám pri frekvencii 50 Hz s amplitúdou 3 mm po dobu 5 až 15 minút (podľa hmotnosti vzorky).

Po dokončení sitovania sa súprava sít vyberie zo separátora.

Potom sa odstráni veko a vyberie horné sito. Prachové častice zachytené na stranách horného sita sa kefou zmetú do sita a potom sa na sito poklepe päťkrát rukou, aby tieto častice spadli do spodného sita (sito s menšou veľkosťou ôk).

Postupne sa tento prach odstráni zo všetkých sít. Každé sito s časticami vzorky ako aj dno s uvedeným prachom sa presne odváži (0,01 g).

Skúška sa vykonáva paralelne, ale s ďalšou návažkou skúšobnej vzorky.

Výpočty

Výsledky sa vypočítavajú ako hmotnostný podiel vzorky (zostatok), ktorý sa zachytí na príslušnom site. Pre každé sito sa hmotnostný podiel vzorky ZX vypočítava podľa tohto vzorca:

v % hmotnosti, kde

mR je hmotnosť (v g) príslušného sita so zostatkom, mX je hmotnosť (v g) príslušného sita a mS je hmotnosť vzorky (v g).

Výťažnosť sitovania Ys sa vypočíta podľa tohto vzorca:

v %, kde

mR je hmotnosť (v g) príslušného sita so zostatkom, mX je hmotnosť (v g) príslušného sita a mS je hmotnosť vzorky (v g).

Vyhodnotenie a vyjadrenie výsledkov

Výťažnosť sitovania by mala byť viac ako 99 %. Ak nie je, celá skúška by sa mala zopakovať s ďalšou návažkou vzorky. Kondicionovanie vzorky sa overuje podľa normy ISO 3402.

Výsledky sú vyjadrené ako hmotnostný podiel vzorky (zostatok na príslušnom site) v % hmotnosti zaokrúhlených na jedno desatinné miesto. V skúšobnom protokole by mali byť takisto uvedené veľkosti ôk sít, čas sitovania, amplitúda a frekvencia vibrácií, hmotnosť vzorky, teplota a vlhkosť skúšobného prostredia.

Metrologické parametre

Hranica kvantifikácie je 5 % hmotnosti.

Limit opakovateľnosti je 1,5 % hmotnosti v prípade hmotnostného podielu vzorky v rozsahu od 5 % do 20 % hmotnosti. V prípade hmotnostného podielu vzorky viac ako 20 % hmotnosti je hranica opakovateľnosti r =0,06 × Zx.

Neistota merania je 2 % hmotnosti v prípade hmotnostného podielu vzorky v rozsahu od 5 % do 20 % hmotnosti. V prípade hmotnostného podielu vzorky viac ako 20 % hmotnosti je neistota merania U = 0,1 × Zx.

Literatúra

Odporúčaná metóda CORESTA č. 16: Určenie veľkosti častíc pásikov laminy podľa normy ISO 2395 Skúšobné sitá a preosievanie. Terminológia.

ISO 3310-1 Skúšobné sitá. Technické požiadavky a skúšanie. 1. časť: Skúšobné sitá z kovovej tkaniny.

ISO 3402 Tabak a tabakové výrobky. Ovzdušie na kondicionovanie a skúšanie.